کاڵی کاروان، ک یەکێگ بوی لە بەشداربويەیل ئەو پرۆگرامەگه‌ وە سايت (کوردمیلۆدی) وتگه‌ “ئيسه‌ خەریک بەرهەمهاوردن کلیپێگ گورانیم، ک تێسکت و میلۆدی گورانییەگە لە لایەن هونەرمەند “رۆزبێ” ئامادەکرياگەو هەر لە ستۆدیۆی ناوبرياگیش تومار ئەکريه‌ێد”.
زیاتر وت “لە ئایندەیگ نزیک وه‌ل ستافێگ پرۆفیشناڵ ئەو گورانییە کلیپ کەم و لە رێ کەناڵ ئاسمانی کۆڕەک تیڤی وەشێوەیگ تایبەت بڵاویه‌و کەم”.
کاڵی کاروان نازناو “میریام فارس کورد” وه‌پێ بەخشريا، يەيش وەخاتر ستایل هاوشێوه‌ی وه‌ل هونه‌رمه‌ند لوبنانی ميريام فارس، هاووه‌خت پلەی چوارەم لە پرۆگرام ئێکس کورد لایک وەدەس هاورد.
ا. ج
